Blížiace sa prvé kolo Inter Cars MX-5 Cup v chorvátskom Grobniku sa neuskutoční a začiatok novej sezóny bol posunutý na augustový Slovakia Ring.
Nepotešujúca správa prišla z tábora Inter Cars MX-5 Cup. Obavy z prudkého nárastu počtu ochorení COVID-19 v Chorvátsku výrazným spôsobom ovplyvnili počet prihlásených pretekárov na prvé preteky novej sezóny. Prvé kolo v Grobniku bolo z tohto dôvodu zrušené a organizátori preto upriamujú svoj pohľad na prípravy nasledujúceho podujatia, ktoré sa má uskutočniť 21. - 23. augusta na domácom Slovakia Ringu. Pevne veríme, že na Slovakia Ring prídu všetky tímy a všetci pretekári v plnej sile a novú sezónu Inter Cars MX-5 Cup sa podarí úspešne odštartovať.
Foto: Jakub Rovný
Copyrights © 2019 Okruhy.sk